EL Επίσημη Εφημερίδα της Ευρωπαϊκής Ένωσης C 157/16

Ανακοίνωση της γαλλικής κυβέρνησης που αφορά την οδηγία 94/22/ΕΚ του Ευρωπαϊκού Κοινοβουλίου και του Συμβουλίου, για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων (1)

(Αγγελία σχετικά με τις αιτήσεις έκδοσης αποκλειστικών αδειών αναζήτησης κοιτασμάτων υγρών ή αέριων υδρογονανθράκων, αποκαλούμενων «Permis du pays de Bray» και «Permis du pays de Bray-Sud»)

(Κείμενο που παρουσιάζει ενδιαφέρον για τον ΕΟΧ)

2010/C 157/09

Με τις από 21 Απριλίου και 19 Αυγούστου 2009 αίτήσεις της, η εταιρεία POROS SAS με έδρα στο 145 rue Michel Carré, BP 73, 95100 Argenteuil Cedex, FRANCE, ζήτησε, για χρονικό διάστημα πέντε (5) ετών, δύο αποκλειστικές άδειες έρευνας κοιτασμάτων υγρών ή αέριων υδρογονανθράκων, αποκαλούμενες «Permis du pays de Bray» και «Permis du pays de Bray-Sud».

Οι εν λόγω άδειες αφορούν έκταση που οριοθετείται από τόξα μεσημβρινών και παραλλήλων τεμνομένων στα σημεία των οποίων οι γεωγραφικές συντεταγμένες εμφαίνονται στον πίνακα που ακολουθεί. Ως βάση λαμβάνεται ο μεσημβρινός που διέρχεται από το Παρίσι.

«Permis du pays de Bray», περίπου 587 km2 στα διοικητικά διαμερίσματα: Oise και Seine-Maritime Κορυφή Γεωγραφικό πλάτος (βαθμοί βόρεια) Γεωγραφικό μήκος grade ouest A 55,10 0,70 B 55,10 0,30 C 54,80 0,30 D 54,80 0,40 E 54,90 0,40 F 54,90 0,70





«Permis du pays de Bray-Sud», περίπου 261 km2 στο διοικητικό διαμέρισμα: Oise Κορυφή Γεωγραφικό πλάτος (βαθμοί βόρεια) Γεωγραφικό μήκος grade ouest A 54,90 0,30 B 54,90 0,10 C 54,80 0,10 D 54,80 0,00 E 54,70 0,00 F 54,70 0,20 G 54,80 0,20 H 54,80 0,30

Υποβολή των αιτήσεων και κριτήρια για την εκχώρηση των δικαιωμάτων

Οι υποβάλλοντες την αρχική αίτηση και τις ανταγωνιστικές αιτήσεις οφείλουν να αποδείξουν ότι πληρούν τις προϋποθέσεις για τη χορήγηση των δικαιωμάτων που ορίζονται στα άρθρα 4 και 5 του διατάγματος αριθ. 2006-648 της 2ας Ιουνίου 2006 περί εξορυκτικών δικαιωμάτων και δικαιωμάτων υπόγειας αποθήκευσης (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Οι ενδιαφερόμενες εταιρείες μπορούν να υποβάλουν ανταγωνιστικές αιτήσεις εντός προθεσμίας ενενήντα ημερών από την ημερομηνία δημοσίευσης της παρούσας αγγελίας, σύμφωνα με τη διαδικασία που περιγράφεται συνοπτικά στην «Ανακοίνωση σχετικά με την απόκτηση δικαιωμάτων εκμετάλλευσης υδρογονανθράκων στη Γαλλία», η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 374 της 30ής Δεκεμβρίου 1994, σ. 11 και καθορίστηκε με το διάταγμα αριθ. 2006-648 της 2ας Ιουνίου 2006 περί εξορυκτικών δικαιωμάτων και δικαιωμάτων υπόγειας αποθήκευσης (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Οι ανταγωνιστικές αιτήσεις πρέπει να απευθύνονται στον αρμόδιο για τα ορυχεία υπουργό, στην κατωτέρω διεύθυνση. Οι αποφάσεις σχετικά με την αρχική αίτηση και τις ανταγωνιστικές αιτήσεις θα ληφθούν εντός δύο ετών από την ημερομηνία παραλαβής από τις γαλλικές αρχές της αρχικής αίτησης, δηλαδή έως τις 14 Μαΐου 2011 όσον αφορά την «Permis du pays de Bray» και τις 19 Αυγούστου 2011 όσον αφορά την «Permis du pays de Bray-Sud».

Προϋποθέσεις και απαιτήσεις σχετικά με την άσκηση και την παύση της δραστηριότητας

Οι αιτούμενοι καλούνται να ανατρέξουν στα άρθρα 79 και 79.1 του μεταλλευτικού κώδικα και στο διάταγμα αριθ. 2006-649 της 2ας Ιουνίου 2006 περί εξορυκτικών δραστηριοτήτων, εργασιών υπόγειας αποθήκευσης και επιτήρησης ορυχείων και υπογείων αποθηκών (Επίσημη Εφημερίδα της Γαλλικής Δημοκρατίας της 3ης Ιουνίου 2006).

Τυχόν πρόσθετες πληροφορίες διατίθενται από το Υπουργείο Οικολογίας, Ενέργειας, Αειφόρου ανάπτυξης και Θαλάσσης: Μinistère de l'Écologie, de l’Énergie, du Développement durable et de la Mer, Direction générale de l'énergie et du climat, Direction de l’énergie, Sous-direction de la sécurité d’approvisionnement et nouveaux produits énergétiques Grande Arche/Paroi Nord, 92055 La Défense Cedex, FRANCE. Τηλ. +33 140819529.

Οι προαναφερόμενες κανονιστικές διατάξεις διατίθενται στο δικτυακό τόπο Légifrance: http://www.legifrance.gouv.fr

(1) EE L 164 της 30.6.1994, σ. 3.